Abdnnebi Aït Menguellet ilul ass n 17 yennayer 1950 di taddart n Iɣil n wamas di tmurt n leqbayel di tama n Michli.D anegaru gar Semmus (05) n wayetma-s s tlata n tullas d sin n warrac.Temẓi-ines yesεedda-t s lḥif ula d aɣerbaz anda yeɣra deg-s yiwen n useggas ṣeṛɣent iṛumiyen.Deg useggas n 1962 iruḥ ɣer temdint n Lezzayer akked watmaten-is din-a i yekcem ɣer uɣerbaz amenzu di « Champs Manoeuvres » mi yesεa mraw d sin (12) n yiseggasen. Deg useggas anegaru yeǧǧa leqraya-s imi yemmut gma-s ameqran d netta i yellan ixeddem fell-as segwass mi ruḥen imawlan-is ɣer temdint nWehran. Xas mačči aṭas i yelmed maεna yessaweḍ ad yissin idles, iḥemmel tasekla, yuɣal ur yezmir ara ad yeqqim ula d yiwen n yiḍ mebla ma yeɣra adlis wa ad yebdu wayeḍ.D win yesεan ṛṛuḥ n tjadit d tnaṣlit n wat zik akked ṛṛuḥ n tsuta n tura, icennu i lmut d tudert.Aït Menguellet Lounis leεmar yexdim deg umkan yeṭṭef deg-s ,ladɣa mi akken yella yettidir d twacult-is.Yexdem deg yiwet n tkebanit taṛumit (C.F.D.B) d εemi-s i yellan ixeddem deg Wehran.Yebda ccna deg tedwilt n Chrif